section_heading: Povijest
paragraph_text: Crkva se u dokumentima prvi put spominje 1331. godine kao posjed viških benediktinaca. Osnutkom župe Dol 1589. godine, crkva sv. Mihovila postaje župnom. Tijekom 18. i 19. stoljeća crkva se pregrađuje, o čemu svjedoče skromni arhivski podaci. Godine 1898. – 99. Ćiril Metod Iveković je izradio projekt za novu župnu crkvu, koja je sagrađena na mjestu stare, koja je za tu prigodu do temelja porušena.